Akachi Adimora-Ezeigbo bụ onye Naijiria na-ede akwụkwọ na onye nkuzi, onye ọrụ ya bipụtara gụnyere akwụkwọ akụkọ, abụ , nkenke akụkọ, akwụkwọ maka ụmụaka, edemede na akwụkwọ nta akụkọ. Ọ bụ onye meriri n'ọtụtụ ihe nrite na Naịjirịa, gụnyere ihe nrite Naijiria maka akwụkwọ edemede . A mụrụ Adimora-Ezeigbo na Eastern Nigeria, nwetara BA na MA na n'asụsụ Bekee na mahadum Lagos na PhD na mahadum nke Ibadan . Ọ malitere nkuzi na Mahadum Lagos na 1981 wee bụrụ Ọkammụta Bekee na1999. Ọ bụ onye dere ọtụtụ akwụkwọ, gụnyere akwụkwọ akụkọ, nchịkọta nkenke akwụkwọ na akwụkwọ ụmụaka. Akwụkwọ akụkọ ya 2011 Roses and Bullet dị ka otu n'ime akwụkwọ agha Biafra na-adọrọ adọrọ ma bụrụ eziokwu. Otu n'ime ihe nrite o nwetarala na Naijiria bụ ihe nrite Naijiria maka akwụkwọ agụmagụ bụ nke o jikọ ọnụ nweta n'afọ 2007 maka akwụkwọ ụmụaka ya bụ My Cousin Sammy . Ọ lụrụ Ọkammụta Chris Eze ma mụọ hrụ ụmụ atọ.